nahid-hub/BLUGE-bengali-wikipedia-section-title-prediction huggingface dataset:
দেশে বিদেশে শিক্ষার প্রচারে তার অবদান অনস্বীকার্য। নওয়াব ফয়জুন্নেসা (পশ্চিমগাঁয়ে) একটি অবৈতনিক মাদ্রাসা প্রতিষ্ঠা করেন। মাদ্রাসার ছাত্রদের অন্য একটি ছাত্রাবাসও ছিল।মাদ্রাসার ভালো ফলাফলে উৎসাহিত হয়ে পরবর্তিকালে তার (ফয়জুন্নেসার) বংশধরগণ ১৯৪৩ খ্রীঃ এটিকে উচ্চ মাধ্যমিক ইসলামিক কলেজে রূপান্তরিত করেন। ১৯৬৫ খ্রীঃ কলেজটি একটি ডিগ্রী কলেজে রূপান্তরিত হয়ে নওয়াব ফয়জুন্নেসা ডিগ্রী কলেজ নামে আখ্যায়িত হয়। ১৯৮২ খ্রীঃ এ কলেজটির সরকারিকরণ হয় এবং নাম হয় 
নওয়াব ফয়জুন্নেছা সরকারি কলেজ । তাছাড়া তিনি আর তার কন্যা বদরুন্নেসা পশ্চিমগাঁওয়ে নওয়াব ফয়জুন্নেছা সরকারি কলেজ প্রতিষ্ঠা করেন।
মেয়েদেরকে উচ্চশিক্ষায় শিক্ষিত হওয়ার জন্য তিনি সব সময় উৎসাহিত করতেন। তিনি মেয়েদের জন্য হোস্টেলের ব্যবস্থা করেছিলেন। তার জমিদারির আয় থেকে মেয়েদের জন্য নির্মিত এ হোস্টেলের সব খরচ বহন করা হতো। মেয়েদের জন্য মাসিক বৃত্তির ব্যবস্থাও তিনি করেছিলেন । 
তিনি পবিত্র মক্কা শরিফে 'মাদ্রাসা-ই-সওলাতিয়া ও ফোরকানিয়া সহ বিভিন্ন শিক্ষামূলক প্রতিষ্ঠানে প্রচুর পরিমানে সহায়তা করেন।

সঠিক অনুচ্ছেদ শিরোনাম কোনটি?
titleA. শিক্ষা প্রচার
titleB. বিবিধ
titleC. মৃত্যু
titleD. ব্যক্তিগত ও কর্মজীবন
উত্তর: titleA
২০১১ জনগণনা অনুযায়ী, মহম্মদ বাজার সমষ্টি উন্নয়ন ব্লকে ১৩৮টা জনবসতিপূর্ণ গ্রামের মধ্যে, ২৪টা গ্রামে একটাও বিদ্যালয় নেই, ৫১টা গ্রামে একটার বেশি প্রাথমিক বিদ্যালয় আছে, ৪৫টা গ্রামে অন্তত একটা প্রাথমিক এবং একটা উচ্চ প্রাথমিক বিদ্যালয় আছে; ২২টা গ্রামে অন্তত একটা উচ্চ প্রাথমিক এবং একটা মাধ্যমিক বিদ্যালয় আছে। ১৫টা গ্রামে আছে উচ্চ মাধ্যমিক বিদ্যালয়। 

টুরকু হাঁসদা-লাপসা হেমব্রম মহাবিদ্যালয় ২০০৬ খ্রিষ্টাব্দে গণপুর গ্রামে প্রতিষ্ঠিত হয়। এছাড়া গণপুরে আছে বাসন্তিকা পলিটেকনিক শিক্ষা প্রতিষ্ঠান।

সঠিক অনুচ্ছেদ শিরোনাম কোনটি?
titleA. সাক্ষরতা
titleB. জনপরিসংখ্যান
titleC. অর্থনৈতিক অবস্থা
titleD. শিক্ষা
উত্তর: titleD
মজু চৌধুরী ছিলেন একজন প্রভাবশালী ব্যক্তি যিনি জন্মগ্রহণ করেন লক্ষ্মীপুর সদর উপজেলার শাকচর ইউনিয়ন এলাকার এক চৌধুরী পরিবারে। মজু চৌধুরী ছিলেন পানা মিয়া হাজীর দ্বিতীয় পুত্র তিনি ছিলেন পানা মিয়ার চার পুত্রের মধ্যে অত্যন্ত মেধাবী,ততকালীন তিনি রহমত খালি এলাকায় এসে প্রায় শতাধিক জায়গা জমি কিনেন, ততদূর কেউ তাহার সমান প্রভাবশালী ব্যক্তি বা প্রতিষ্ঠিত ছিল না। বাংলাদেশ স্বাধীন হওয়ার ও পূর্বে এই মজু চৌধুরীর হাট টি প্রতিষ্ঠা পায়। ১৯৬৫ সাল সম্পর্কিত এটির নাম উল্লেখ করেছে এখানকার অস্থায়ী লোকজন রা তখন থেকেই "মজু চৌধুরীর হাট" জায়গাটি ভালো পরিচিত হয়ে উঠে।

সঠিক অনুচ্ছেদ শিরোনাম কোনটি?
titleA. আয়তন ও সীমানা
titleB. ইতিহাস
titleC. শিক্ষা
titleD. জনসংখ্যা
উত্তর: titleB
বঙ্কিম মুখার্জী হাওড়া জেলার বেলুড়ে জন্মগ্রহণ করেন। পিতার নাম ছিল যোগেন্দ্রনাথ মুখার্জী। কলকাতার হিন্দু স্কুল ও প্রেসিডেন্সী কলেজে শিক্ষালাভ করেন তিনি। এম এস সি পড়ার সময় উত্তরপ্রদেশে শিক্ষকতার কাজ নেন। এসময় তার বন্ধু, স্বাধীনতা সংগ্রামী রাধারমণ মিত্র তার সাথে যান উভয়ে ১৯২১ সালে অসহযোগ আন্দোলনে যোগদান করেন। এই আন্দোলনে যোগ দিয়ে উত্তরপ্রদেশের জেলে বন্দী থাকেন কিছুদিন। মুক্তি পেয়ে মতিলাল নেহেরুর নির্দেশে বাঙলায় ফিরে নবগঠিত কংগ্রেস স্বরাজ্য পার্টির বক্তা হিসেবে কাজ করতে থাকেন।

সঠিক অনুচ্ছেদ শিরোনাম কোনটি?
titleA. সাম্যবাদী আন্দোলন
titleB. প্রারম্ভিক জীবন
titleC. সংসদীয় রাজনীতি
titleD. মৃত্যু
উত্তর: titleB
১৯৮৮ সালের ১৬ এপ্রিল তিউনিসে নিজ বাড়িতে খলিল আল-ওয়াজির নিহত হন। খুব কাছ থেকে তাকে কয়েকবার গুলি করা হয়েছিল। এসময় তার স্ত্রী ও পুত্র নিদাল উপস্থিত ছিলেন। একটি ইসরায়েলি কমান্ডো দল তাকে হত্যা করে। তারা মোসাদের সহায়তায় ইসরায়েল থেকে নৌকাযোগে এবং লেবানিজ জেলেদের আইডি ব্যবহার করে এখানে পৌছে বলে জানা যায়। পিএলও এলাকায় ঢোকার জন্য এই জেলেদের অপহরণ করা হয়েছিল। ইসরায়েল তার বিরুদ্ধে ইন্তিফাদার সময় সহিংসতা ছড়ানোর অভিযোগ আনে। ২১ এপ্রিল দামেস্কের ইয়ারমুক উদ্বাস্তু শিবিরে তাকে দাফন করা হয়। তার জানাজায় ইয়াসির আরাফাত উপস্থিত ছিলেন।

১৯৯৭ সালে "মারিভ" পত্রিকায় তার হত্যাকান্ডের উপর রিপোর্ট প্রকাশিত হয়। এতে বলা হয় যে এহুদ বারাক একটি মিসাইল বোট থেকে খলিলের হত্যাকান্ড তদারককারী কমান্ড সেন্টারের নেতৃত্ব দিয়েছিলেন। তবে ২০১২ সালের ১ নভেম্বর পর্যন্ত ইসরায়েল এই বিষয়ে সরকারিভাবে দায় স্বীকার করেনি। সরকারের মুখপত্র মোশে ফোগেল এবং বারাক উভয়ে এ ব্যাপারে মন্তব্য করতে অস্বীকার করেন। এই রিপোর্ট অনুসারে তৎকালীন ডেপুটি সামরিক প্রধান এহুদ বারাক মোসাদসহ অন্যান্য সামরিক প্রতিষ্ঠানের প্রণীত পরিকল্পনার সমন্বয় করেছিলেন। হত্যার পূর্বে মোসাদের গুপ্তচররা কয়েকমাস যাবত খলিলের বাড়িতে নজরদারি করে। ২১ এপ্রিল ওয়াশিংটন পোস্টে জানায় যে ১৩ এপ্রিল ইসরায়েলের মন্ত্রিসভা তার হত্যাকাণ্ডে অনুমোদন দেয় এবং মোসাদ ও ইসরায়েলের প্রতিরক্ষা বাহিনীর মধ্যে পরিকল্পনার সমন্বয় করা হয়।

২০১৩ সালে ইসরায়েল বেসরকারিভাবে হত্যাকাণ্ডে নিজেদের সম্পৃক্ততা নিশ্চিত করে। ইসরায়েলি সাংবাদিক রোনেন বার্গমেনকে দেয়া হামলায় নেতৃত্ব দেয়া নাহুম লেভের সাক্ষাতকারে একথা জানানো হয়। এই সাক্ষাতকারে লেভ অপারেশনের বিস্তারিত বিবরণ বার্গমেনকে জানিয়েছিলেন।

যুক্তরাষ্ট্র এই হত্যাকান্ডকে "রাজনৈতিক হত্যাকান্ড" বলে নিন্দা জানায়। জাতিসংঘের নিরাপত্তা পরিষদ ৬১১ নম্বর প্রস্তাবে ইসরায়েলের নাম উল্লেখ না করে এই ঘটনাকে তিউনিসিয়ার সার্বভৌমত্ব ও আঞ্চলিক অখণ্ডতার উপর আগ্রাসন বলে নিন্দা জানায়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ফিলিস্তিনি অঞ্চলে আন্দোলন প্রতিষ্ঠা
titleC. হত্যাকান্ড
titleD. ব্যক্তিগত জীবন
উত্তর: titleC
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের অভ্যান্তরিন অংশের কাজ চলছে।

সঠিক অনুচ্ছেদ শিরোনাম কোনটি?
titleA. স্টেশন
titleB. ইতিহাস
titleC. অবস্থান
titleD. গঠন
উত্তর: titleB
২০০২ সালের হিসাব অনুযায়ী রাশিয়ায় ২,৭৪৩টি বিমানবন্দর রয়েছে।

২০১৩ সাল থেকে, রাশিয়ার সরকার ১২ টি বিমানবন্দরকে কেন্দ্র করে প্রায় ১৪০ টি অভ্যন্তরীণ আকাশ-পথকে ভর্তুকি দেয়। এই ভর্তুকিগুলি রাশিয়ার ফেডারেল বিমান-পরিবহন সংস্থা (রোজাভিয়াতসিয়া) দ্বারা পরিচালিত হয় এবং যার মাধ্যমে ক্রিমিয়া, ক্যালিনিনগ্রাদ এবং রাশিয়ার সুদূর পূর্ব অঞ্চলগুলিতে পরিষেবা প্রদান করা হয়ে থাকে।

উড়োজাহাজ তৈরী করা রাশিয়ার একটি গুরুত্বপূর্ণ শিল্প খাত, যেখানে প্রায় ৩৫৫,৩০০ লোকের কর্মসংস্থান রয়েছে। সোভিয়েত ইউনিয়ন বিলুপ্তির ফলে শিল্প খাতে গভীর সংকট দেখা দিয়েছে, বিশেষত বেসামরিক বিমান তৈরী শিল্প এর শিকার বেশি হয়েছে। ২০০০-এর শতকের প্রথম দশকের মাঝামাঝি সময়ে আকাশ পথে পরিবহন বৃদ্ধি এবং এর চাহিদা বাড়ার কারণে পরিস্থিতি উন্নতি হতে শুরু হয়েছিল। ২০০৫ সালে চালু করা একীকরণ কর্মসূচির ফলে ইউনাইটেড এয়ারক্রাফ্ট কর্পোরেশন হোল্ডিং কোম্পানী প্রতিষ্ঠা হয়েছিল, যার মধ্যে বেশিরভাগ শিল্পের মূল সংস্থা রয়েছে। রাশিয়ান ফেডারেশনের ফেডারেল স্টেট স্ট্যাটিস্টিকস সার্ভিসের তথ্য অনুসারে, ২০১২ সাল পর্যন্ত রাশিয়ায় ৬২০০ বেসামরিক বিমান ছিল।

সঠিক অনুচ্ছেদ শিরোনাম কোনটি?
titleA. পাইপ-লাইন
titleB. বাল্টিক সাগর
titleC. বাঁধানো রানওয়ে যুক্ত বিমানবন্দর
titleD. বিমান-চলাচল
উত্তর: titleD
একদিনের আন্তর্জাতিকে বেশ কিছু স্মরণীয় খেলার স্বাক্ষী ছিলেন তিনি। ২০০৩ সালের ক্রিকেট বিশ্বকাপে তিন খেলায় অংশ নেন। অস্ট্রেলিয়ায় অনুষ্ঠিত ২০০৪ সালের ভিবি সিরিজে ইরফান পাঠানের বলে মাথায় আঘাত পেয়েছিলেন।

জুলাই, ২০০৯ সালে বাংলাদেশের বিপক্ষে ওডিআই খেলার জন্য তাকে দলে অন্তর্ভূক্ত করা হয়। বুলাওয়ের কুইন্স স্পোর্টস ক্লাবে অনুষ্ঠিত সিরিজের প্রথম খেলায় ৯২ রান তুলে রান আউটে ফিরে যান।

২০০৯ সালে দক্ষিণ আফ্রিকার বিপক্ষে ওডিআই সিরিজে সংক্ষিপ্তভাবে ফিরে আসেন। এ সময়ে মাতাবেলেল্যান্ড তুস্কার্স, মিড ওয়েস্ট রাইনোজ, মাউন্টেইনিয়ার্স ও সাউদার্ন রক্সের সদস্য হিসেবে খেলতে থাকেন। এরপর নিজ শহর হারারেতে ম্যাশ ঈগলসের সদস্য হন।

জুলাই, ২০১৪ সালে আন্তর্জাতিক খেলায় অংশগ্রহণের প্রস্তুতিস্বরূপ জিম্বাবুয়ে এ দলের সদস্যরূপে আফগানিস্তান সফরে যান। প্রথম চারদিনের খেলায় সেঞ্চুরি করেন। এর পরপরই দক্ষিণ আফ্রিকার বিপক্ষে সিরিজের একমাত্র টেস্টে তাকে দলে নেয়া হয়। ব্রেন্ডন টেলর তার মাঝে স্থিরতার স্বাক্ষর দেখতে পান। অবশেষে আগস্ট, ২০১৪ সালে এক দশক পর জিম্বাবুয়ের পক্ষে খেলার জন্য মনোনীত করা হয়।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. বিতর্কিত ভূমিকা
titleC. খেলোয়াড়ী জীবন
titleD. একদিনের আন্তর্জাতিক
উত্তর: titleD
১৯৭২-এর জানুয়ারি মাসে শেখ মুজিব পাকিস্তানি কারাগার থেকে দেশে ফিরে মন্ত্রী পরিষদ পুনর্গঠন করেন৷ এবার মনসুর আলী দায়িত্ব নেন প্রথমে যোগাযোগ ও পরে স্বরাষ্ট্র এবং যোগাযোগ মন্ত্রী হিসেবে৷ হার্ডিঞ্জ ব্রিজ মেরামতে রাখেন ভূমিকা৷

১৯৭৩ সালের ৭ মার্চের নির্বাচনে মনসুর আলী পুনরায় পাবনা-১ আসন থেকে জাতীয় সংসদ সদস্য নির্বাচিত হন৷ এ বছর তিনি আওয়ামী লীগের পার্লামেন্টারি দলের সদস্য নির্বাচিত হন৷শেখ মুজিবুর রহমান সকল দলকে একত্রিত করার মাধ্যমে রাষ্ট্রপতি শাসিত সরকার পদ্ধতি চালু করেন৷ এ সময় ক্যাপ্টেন মোহাম্মদ মনসুর আলী বঙ্গবন্ধু মন্ত্রিসভার প্রধান মন্ত্রীর দায়িত্ব নেন৷ ১৯৭৫ সালের ২৪ ফেব্রুয়ারি
শেখ মুজিবুর রহমান কর্তৃক গঠিত বাংলাদেশ কৃষক শ্রমিক আওয়ামী লীগের (বাকশাল) সাধারণ সম্পাদক হন তিনি।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. মৃত্যু
titleC. স্বাধীনতা পরবর্তী ভূমিকা
titleD. স্বাধীনতা যুদ্ধ
উত্তর: titleC
ইলতুতমিশের আমলে চেঙ্গিস খান জালালউদ্দিন খোয়ারিজমিকে পরাজিত করে আতুকের নিকটে চলে আসে। জালালউদ্দিন ইলতুতমিশের কাছে আশ্রয় প্রার্থনা করেন। কিন্তু ইলতুতমিশ চেঙ্গিস খানের বিরুদ্ধে যেতে চান নাই, ফলে জালালউদ্দিনকে চিঠি লিখে জানান দিল্লি আবহাওয়া ভাল নয়, এই আবহাওয়া জালালউদ্দিন সহ্য করতে পারবেন না। তখন জালালউদ্দিন সিন্ধু হয়ে ইরান চলে যান। এভাবে ইলতুতমিশ তার নব্য মুসলিম সম্রাজ্যকে মঙ্গল আক্রমণ থেকে রক্ষা করেন।

সঠিক অনুচ্ছেদ শিরোনাম কোনটি?
titleA. বৈদেশিক সম্পর্ক
titleB. উপাধি
titleC. ধর্মপ্রান ইলতুতমিশ
titleD. অর্থনীতি
উত্তর: titleA
বিভিন্ন লেখক-সাহিত্যিকের রচনাসমগ্র সংকলন ও সম্পাদনায় মান্নান সৈয়দ অতুলনীয় ধৈর্য্য ও পরিশ্রমের স্বাক্ষর রেখে গেছেন। এ সবের মধ্যে কয়েকটি হলো: "জীবনানন্দ দাশের কবিতা", "ফররুখ আহমদের শ্রেষ্ঠ কবিতা", "ফররুখ রচনাবলী" (প্রথম খন্ড), "বাংলাদেশের কবিতা", "বাংলাদেশের ছড়া", "সমরসেনের নির্বাচিত কবিতা", "মোহিতলাল মজুমদারের নির্বাচিত কবিতা", "বুদ্ধদেব বসুর সুনির্বাচিত কবিতা" প্রভৃতি। এছাড়া তার ব্যতিক্রমী কাজের মধ্যে রয়েছে কবি শাহাদাত হোসেনের ইসলামী কবিতা এবং কমরেড মোজাফফর আহমদের পত্রাবলী সম্পাদনা ও সংগ্রন্থনা।

সঠিক অনুচ্ছেদ শিরোনাম কোনটি?
titleA. সম্পাদনা
titleB. চিত্রকলা
titleC. নজরুল চর্চা
titleD. সাহিত্য-সমালোচনা
উত্তর: titleA
জেমস গসলিং সান মাইক্রোসিস্টেম্‌স এ  ১৯৮৪ সালে যোগ দেন। পরবর্তীতে ওরাকল কর্পোরেশন সান মাইক্রোসিস্টেমসকে ২০১০ সালে কিনে নেয় । বেতন, অবস্থানগত ভূমিকা,নৈতিক চ্যালেঞ্জ  এবং পরিবর্তনের সাথে সিদ্ধান্ত গ্রহণের ক্ষমতা এসব বিষয়ে বৈপরীত্য সৃষ্টি হলে গসলিং অবসর গ্রহণ করেন  ওরাকল কর্পোরেশন থেকে  এবং ২০১১ সালের মার্চ মাসে গুগল এ যোগদান করেন । 

এর ছয়মাস পর তিনি তার সহকর্মী বিল ভাসকে অনুসরণ করে লিকুইড রোবোটিক্স এ যোগ দেন । ২০১৬ এর শেষের দিকে লিকুইড রোবোটিক্স কে বোয়িং কোম্পানী ক্রয় করে এবং সহায়ক প্রতিষ্ঠান বোয়িং ডিফেন্স, স্পেস অ্যান্ড সিকিউরিটি (বিডিএস)  এর মালিকানাধীন করে । এরপর সবশেষে ২০১৭ সালের মে মাসে যোগদেন মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা আমাজন.কম এ ।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. কর্মজীবন
titleC. পদক ও সম্মননা
titleD. জন্ম
উত্তর: titleB
যেহেতু এই সুপ্রাচীন সভ্যতা সম্পর্কিত প্রত্নতাত্ত্বিক প্রমাণ ব্যতীত আর কোনও ঐতিহাসিক উপাদানই আমাদের হাতে এসে পৌঁছয়নি, তাই কারাল সভ্যতার মানুষের সমাজ, সামাজিক সংগঠন, রাজনীতি, প্রশাসন, ধর্মাচরণ, অর্থনীতি, প্রভৃতি ক্ষেত্রে আমাদের জ্ঞান স্বভাবতই সীমিত। প্রাপ্ত প্রত্নতাত্ত্বিক নিদর্শনগুলিকে যথাসম্ভব বিশ্লেষণ করে এইসব ক্ষেত্রে প্রত্নতত্ত্ববিদ ও ঐতিহাসিকরা যতটুকু তথ্য আহরণ করতে এখনও পর্যন্ত সক্ষম হয়েছে তা নিয়ে নিচে আলোচনা করা হল।

এখন প্রত্নতত্ত্ববিদদের মতে মূলত তিন ধরনের প্রত্নতাত্ত্বিক প্রমাণ থেকে প্রাচীন সভ্যতাগুলিতে পরোক্ষে মানব পরিচালিত প্রশাসনের উদ্ভবের আন্দাজ করা হয়ে থাকে। এগুলি হল -

জোনাথন হাস প্রমুখ প্রত্নতত্ত্ববিদ কারাল সভ্যতায় এগুলির অন্তত দুটির যথেষ্ট প্রমাণ পাওয়া যায় বলে উল্লেখ করেন। সেইদিক দিয়ে এই সভ্যতাকে প্রাচীন পৃথিবীর সুপ্রাচীন দুই সভ্যতা (অন্যটি হল সুমের), যেখানে সম্পূর্ণ নিজস্ব ঘরানায় স্বতন্ত্রভাবে প্রশাসনের উদ্ভব ও বিকাশ ঘটে, তাদের অন্যতম বলে মেনে নিতে হয়। অবশ্য সমস্ত প্রত্নতত্ত্ববিদদের পক্ষে এই বিষয়ে এখনও ঐকমত্য্য গড়ে ওঠেনি।

সঠিক অনুচ্ছেদ শিরোনাম কোনটি?
titleA. সমাজ ও রাজনীতি
titleB. ঐতিহাসিক গুরুত্ব
titleC. অর্থনীতি
titleD. খাদ্যাভ্যাস
উত্তর: titleA
ব্যাপকার্থে সরকার বা প্রাচীন-আধুনিক সব অনুষ্ঠান-প্রতিষ্ঠানকেই রাষ্ট্র প্রত্যয়টির অংশ হিসেবে ধরা হয়। আধুনিক রাষ্ট্র ব্যবস্থার উল্ল্যেখযোগ্য সংখ্যক বৈশিষ্ট্য রয়েছে যাদের সমন্বিত পদ্ধতির অংশ হয়ে ওঠাটা প্রথম স্পষ্টভাবে দেখা যায় ১৫ শতক নাগাদ। আর ঠিক সেসময়ই রাষ্ট্র প্রত্যয়টি তার আধুনিক অর্থ পরিগ্রহ করে। তাই রাষ্ট্র প্রত্যয়টি প্রায়ই নির্দিষ্ট করে শুধু আধুনিক রাজনৈতিক কাঠামোকে বোঝাতে ব্যবহৃত হয়।

যুক্তরাষ্ট্রীয় ব্যবস্থায় অঙ্গরাষ্ট্রগুলোর স্বতন্ত্র পরিচয় থাকলেও তারা সম্পূর্ণভাবে সার্বভৌম নয়। এদের কর্তৃত্বের সীমা সেই সাংবিধানিক কর্তৃপক্ষের সিদ্ধান্তের উপর নির্ভর করে যা একই সাথে আংশিক বা অঙ্গরাষ্ট্রগুলোর সমান সার্বভৌমত্ব থাকা সংশ্লিষ্ট যুক্তরাষ্ট্রটির রূপরেখা নির্ধারণ করে। রাষ্ট্র কাঠামোর রূপ বিভিন্ন স্তরে বিভিন্নভাবে সংগঠিত হতে পারে, যেমন – স্থানীয়/পৌর, প্রাদেশিক/আঞ্চলিক, যুক্তরাষ্ট্রীয় এমনকি সাম্রাজ্য বা জাতি-সংস্থার মত আন্তর্জাতিক রূপেও তা থাকতে পারে।

চলতি ধারণা অনুযায়ী দেশ, জাতি ও রাষ্ট্র প্রত্যয়গুলি প্রায়ই এমনভাবে ব্যবহৃত হয় যেন তারা সমার্থক; কিন্তু আরো সুচারু ব্যবহারের ক্ষেত্রে তাদের পার্থক্য সুস্পষ্টভাবে উপস্থাপন করা যেতে পারে


সঠিক অনুচ্ছেদ শিরোনাম কোনটি?
titleA. সংজ্ঞা
titleB. আধুনিক দৃষ্টিভঙ্গি
titleC. প্রায়োগিক ও আইনি দৃষ্টিতে রাষ্ট্র শব্দের অর্থ
titleD. কন্সটিটুটিভ থিওরি অফ স্টেটহুড (রাষ্ট্রের অঙ্গোপাদানগত তত্ত্ব)
উত্তর: titleA
১৮৯৮ সালে জার্মান প্রত্নতত্ত্ববিদগণ আশুরের অনুসন্ধান শুরু করে। ১৯৯০ সালে ফ্রিড্রিশ ডেলিটজশ খননকাজ শুরু করেন এবং জার্মান ওরিয়েন্টাল সোসাইটির একটি দল যার প্রথম নেতৃত্বে ছিলেন রবার্ট কোল্ডেওয়ে এবং পরে ওয়াল্টার এন্ড্রের নেতৃত্বে ১৯০৩-১৯১৩ সাল পর্যন্ত অব্যহত থাকে। ১৬০০০ এর অধিক কিউনিফর্ম লিপি যুক্ত ট্যাবলেট আবিষ্কৃত হয়েছিল। প্রাপ্ত অনেক বস্তুকে বার্লিনের পেরাগ্যামন জাদুঘরে পাঠানো হয়।

সাম্প্রতিক কালের মধ্যে বি. হ্রোউডা মিউনিখ বিশ্ববিদ্যালয় এবং বাভারীয় সংস্কৃতি মন্ত্রণালয়ের জন্য ১৯৯০ সালে আশুরের খননকাজ পরিচালনা করেন। একই সময়ে ১৯৮৮ ও ১৯৮৯ সালে সাইটটিতে থেকে জার্মান রিসার্চ ফাউন্ডেশনের পক্ষে আর. ডিট্টম্যান কাজ করছিলেন।

সঠিক অনুচ্ছেদ শিরোনাম কোনটি?
titleA. প্রাক ব্রোঞ্জ যুগ
titleB. অনুসন্ধানের ইতিহাস
titleC. পার্থীয় সাম্রাজ্য
titleD. হাখমানেশী সাম্রাজ্য
উত্তর: titleB
মানবাধিকার বিষয়ক সংগঠনগুলো রুশ বাহিনীকে চেচনিয়ার জনসাধারণের বিরুদ্ধে নির্বিচারে শক্তি প্রয়োগের অভিযোগ করে (উদাহরণস্বরূপ, হিউম্যান রাইটস ওয়াচ-এর মতে, ১৯৯৫ সালের ডিসেম্বরে গুদের্মেসে বিদ্রোহীদের আক্রমণকালে রুশ গোলাবর্ষণ ও রকেট হামলায় কমপক্ষে ২৬৭ জন বেসামরিক মানুষ নিহত হয়)। এই যুদ্ধে রুশদের মূল রণকৌশল ছিল ব্যাপক হারে গোলাবর্ষণ ও বিমান হামলা, যার ফলে কিছু পশ্চিমা ও চেচেন সূত্র রুশ বিমান হামলাগুলোকে ইচ্ছাকৃত "সন্ত্রাসী বোমাবর্ষণ" হিসেবে অভিহিত করে।

ভাগ্যের পরিহাসক্রমে, গ্রোজনিতে বসবাসকারী জাতিগত চেচেনরা গ্রামাঞ্চলগুলোতে আশ্রয় নিতে সক্ষম হয়, কিন্তু জাতিগত রুশদের সেরকম কোনো আশ্রয়স্থল না থাকায় প্রাথমিক বেসামরিক হতাহতদের মধ্যে তাদের সংখ্যাই ছিল বেশি। পরবর্তীতে অবশ্য চেচেন গ্রামগুলোও রুশ আক্রমণের লক্ষ্যবস্তুতে পরিণত হয়; উদাহরণস্বরূপ, ১৯৯৫ সালের ৩ জানুয়ারিতে শালি গ্রামে রুশ বিমান হামলায় ৫৫ জন বেসামরিক নাগরিক নিহত হয়। রুশ সৈন্যরা প্রায়ই বেসামরিক জনসাধারণকে বিপজ্জনক অঞ্চলগুলো থেকে স্থানান্তরিত হতে বাধা দেয় এবং বিভিন্ন সংগঠন দুর্দশাগ্রস্ত জনসাধারণকে সহযোগিতা করার চেষ্টা করলে তাদেরকেও বাধা দান করে। তাছাড়া রুশ সৈন্যরা, বিশেষত অভ্যন্তরীণ সৈন্যবাহিনীর সদস্যরা বিদ্রোহীদের প্রতি সহানুভূতিসম্পন্ন বেসামরিক জনগণের ওপর ব্যাপক হারে এবং ক্ষেত্রবিশেষে নিয়মতান্ত্রিকভাবে নির্যাতন চালায় এবং অনেককে বিনা বিচারে হত্যা করে। মানবাধিকার সংগঠন এবং সাহায্য সংস্থাগুলোর বিবরণ অনুযায়ী, রুশ সৈন্যরা চেচনিয়ায় জাতি-ধর্ম নির্বিশেষে সাধারণ জনগণের বিরুদ্ধে হত্যাকাণ্ড, ধর্ষণ এবং লুণ্ঠনে লিপ্ত হয়েছিল। চেচেন বিদ্রোহীরাও ব্যাপক হারে সাধারণ মানুষকে জিম্মি করে, রুশদের সঙ্গে সহযোগিতা করছে এই সন্দেহে বহু চেচেনকে হত্যা বা অপহরণ করে এবং যুদ্ধবন্দি সৈন্য (বিশেষত বৈমানিক) ও বেসামরিক লোকেদের ওপর নির্যাতন চালায়। রুশ সৈন্যরা এবং চেচেন বিদ্রোহীরা উভয় পক্ষই মুক্তিপণ আদায়ের জন্য বেসামরিক জনসাধারণকে অপহরণ করে এবং যুদ্ধ ও সৈন্য চলাচলের সময় বেসামরিক জনগণকে 'মানব ঢাল' হিসেবে ব্যবহার করে (উদাহরণস্বরূপ, একদল অবরুদ্ধ রুশ সৈন্য গ্রোজনির ৯ম পৌর হাসপাতালে প্রায় ৫০০ বেসামরিক লোককে জিম্মি করেছিল)।

রুশ সামরিক কর্মকর্তারা তাদের সৈন্যদের দ্বারা সংঘটিত যুদ্ধাপরাধসমূহ সাধারণত দেখেও না দেখার ভান করেন এবং এরকম কোনো ঘটনার তদন্ত হলেও দোষী ব্যক্তিদের শাস্তি দিতে অস্বীকৃতি জানান (ভ্লাদিমির গ্লেবভের ঘটনাটি এর প্রকৃষ্ট উদাহরণ)। কিন্তু রুশ প্রচারমাধ্যম বিস্তারিতভাবে এসব বর্বরতার বিবরণ রুশ জনগণের কাছে তুলে ধরে। এর ফলে রুশ সরকারের প্রতি জনসাধারণের আস্থা অনেকাংশে হ্রাস পায় এবং রাষ্ট্রপতি ইয়েলৎসিনের জনপ্রিয়তায়ও ধস নামে। ১৯৯৬ সালের রাষ্ট্রপতি নির্বাচনের সময় চেচনিয়া ইয়েলৎসিনের সবচেয়ে বড় নির্বাচনী বোঝাগুলোর একটি হিসেবে আবির্ভূত হয়। এর পাশাপাশি, চেচনিয়ার প্রলম্বিত যুদ্ধ এবং চেচেন জনসাধারণের প্রতি রুশ বাহিনীর বর্বর আচরণ রাশিয়ায় বসবাসকারী অন্যান্য জাতির মধ্যে রুশদের প্রতি আতঙ্ক ও ঘৃণার সৃষ্টি করে।

সঠিক অনুচ্ছেদ শিরোনাম কোনটি?
titleA. গ্রোজনির তৃতীয় যুদ্ধ এবং খাসাভ-ইয়ুর্ত চুক্তি
titleB. ক্ষয়ক্ষতি
titleC. মানবাধিকার লঙ্ঘন ও যুদ্ধাপরাধ
titleD. পটভূমি
উত্তর: titleC
আইসিসি ঘোষণা করে যে, নিরাপত্তার কথা বিবেচনায় এনে ২০০৬ সালের আইসিসি চ্যাম্পিয়ন্স ট্রফিতে হেয়ারকে আম্পায়ারের দায়িত্ব প্রদান করা হবে না। এরপর ৪ নভেম্বর, ২০০৬ তারিখে আইসিসি’র দুইদিনের সভায় সিদ্ধান্তমাফিক আন্তর্জাতিক খেলা পরিচালনা করা থেকে তাঁকে বিরত রাখা হয়।

ফাঁস হয়ে পড়া আইসিসি প্রতিবেদনে দেখা যায় যে, ওভাল ঘটনার পূর্বে সকল আম্পায়ারের মধ্যে দ্বিতীয় ও সিদ্ধান্ত গ্রহণের সক্ষমতায় তিনি এক নম্বর অবস্থানে ছিলেন।

ফেব্রুয়ারি, ২০০৭ সালে হেয়ার ঘোষণা করেন যে, মাঠে বর্ণবৈষম্য উসকানির অভিযোগে আইসিসি ও পাকিস্তান ক্রিকেট বোর্ডে অভিযোগ করেছেন। তিনি বলির পাঁঠাতে পরিণত হলেও বিলি ডকট্রোভের বিষয়ে কোন পদক্ষেপ নেয়া হয়নি। ৯ অক্টোবর, ২০০৭ তারিখে হেয়ার তাঁর বর্ণবৈষম্যবিষয়ক মামলা দাখিল করেন। আইসিসি জানায় যে, পরবর্তী ছয়মাসে উন্নয়ন পরিকল্পনা কার্যক্রমে অংশ নিতে পারবেন। এরফলে শীর্ষস্থানীয় পর্যায়ের খেলায় ফিরে আসতে সহায়ক ভূমিকা পালন করবে। এছাড়াও, এ ছয়মাসে দ্বিতীয়সারির আইসিসি সহযোগী দেশের খেলাগুলোয় অংশ নিতে পারবেন।

সঠিক অনুচ্ছেদ শিরোনাম কোনটি?
titleA. বলে আঁচর কাটা বিতর্ক
titleB. অবসর
titleC. দায়িত্ব প্রত্যাহার
titleD. কর্মজীবন
উত্তর: titleC
শিগেরু মিয়ামোতোর সম্মানে কম্পিউটারের জন্য তৈরি "ডাইকাতানা" গেমের মূল চরিত্রের নাম দেয়া হয়েছে হিরো মিয়ামোতো। পোকেমন সিরিজের গ্যারি ওক চরিত্রটি জাপানে শিগেরু নামে পরিচিত, এবং অ্যাশ কেচামের প্রতিদ্বন্দ্বী। প্রসঙ্গত, অ্যাশ কেচাম চরিত্রটি জাপানে সাতোশি নামে পরিচিত, এবং পোকেমনের স্রষ্টা সাতোশি তাজিরি মিয়ামোতোর থেকে প্রশিক্ষণ পেয়েছেন।

মিয়ামোতো হলেন ইন্টারঅ্যাক্টিভ শিল্প ও বিজ্ঞান একাডেমির হল অফ ফেমে স্থান লাভ করা প্রথম ব্যক্তি, যে সম্মাননা তিনি ১৯৯৮ সালে অর্জন করেন। ২০০৬ সালে মিয়ামোতো ফরাসী "অর্ডার অফ আর্টস অ্যান্ড লেটার্স" এর "শেভালিয়ে" (নাইট) পদবী লাভ করেন।

২০০৬ সালের ২৮ নভেম্বর টাইম ম্যাগাজিনের "সিক্সটি ইয়ার্স অফ এশিয়ান হিরোজ" এ মিয়ামোতোকে অন্তর্ভূক্ত করা হয়েছিল। পরবর্তীতে তিনি ২০০৭ ও ২০০৮ সালে পরপর টাইম ম্যাগাজিনের "বর্ষসেরা ১০০ ব্যক্তিত্ব" তালিকায় স্থান পেয়েছিলেন, এবং ২০০৮ এর তালিকায় প্রথম স্থানে ছিলেন। ২০০৭ সালের ৭ মার্চ মিয়ামোতো গেম ডেভলপার্স চয়েস অ্যাওয়ার্ডস এর আজীবন সম্মাননা পুরস্কার লাভ করেন। গেমট্রেইলার্স এবং আইজিএন যথাক্রমে "শ্রেষ্ঠ দশ গেম স্রষ্টা" এবং "সর্বকালের সর্বশ্রেষ্ঠ ১০০ গেম স্রষ্টা" তালিকায় মিয়ামোতোকে প্রথম স্থানে রেখেছিল।

গেম ডেভলাপরদের মধ্যে "ডেভলপ" পত্রিকার পরিচালিত একটি জরিপে অংশগ্রহণকারীদের সর্বাধিক অংশ, ৩০%, মিয়ামোতোকে নিজেদের "আল্টিমেট ডেভলপমেন্ট হিরো" হিসেবে বাছাই করেছিল। মিয়ামোতো প্রচুর স্বনামধন্য প্রচারমাধ্যম ও প্রতিষ্ঠানে সাক্ষাতকার দিয়েছেন, যেমন সিএনএনের টক এশিয়া। ২০১০ এর ১৯ মার্চ তাকে বাফটা ফেলো পদবী প্রদান করা হয়। ২০১২ সালে মিয়ামোতো স্পেনের সর্বোচ্চ সম্মান প্রিন্স অফ আস্তুরিয়াস পুরস্কার অর্জন করেন। তিনি ছিলেন এই সম্মান পাওয়া প্রথম ইন্টারঅ্যাকটিভ মাধ্যমের ব্যক্তিত্ব।

সঠিক অনুচ্ছেদ শিরোনাম কোনটি?
titleA. পেশাজীবন
titleB. ১৯৮৫–১৯৮৯: এনইএস/ফ্যামিকম, "সুপার মারিও ব্রাদার্স", এবং "দ্য লেজেন্ড অফ জেল্ডা"
titleC. সম্মাননা
titleD. ১৯৯০–২০০০: সুপার নিনটেনডো, নিনটেনডো ৬৪, "সুপার মারিও ৬৪", এবং "অকারিনা অফ টাইম"
উত্তর: titleC
নিম্ন স্তরে একটি প্রতিবন্ধক জেট পর্বত শৃঙ্খলে গঠিত হয়, পর্বত সঙ্গে সমান্তরাল হতে জেট বায়ুকে পর্বত সঙ্গে চাপ দেয়া হয়। পর্বত বাধা ৪৫ শতাংশ নিম্ন স্তরের বাতাসের শক্তি বৃদ্ধি করে। উত্তর আমেরিকার গ্রেট প্লেইনগুলির মধ্যে একটি দক্ষিণ-নিম্ন স্তরের জেটটি উষ্ণ মৌসুমে রাতের বেলা বজ্রঝড়ের কার্যকলাপকে সাহায্য করে, সাধারণত মধ্যবর্তী স্কেলে পরিচলন সিস্টেমের আকারে যা রাত্রিকালীন সময়ের মধ্যে তৈরি হয়। অনুরূপ একটি ঘটনা অস্ট্রেলিয়া জুড়ে সম্প্রসারিত হয়, যা মেরু মধ্য থেকে কোরাল সাগরে আর্দ্রতা কমিয়ে দেয় যা মূলত মহাদেশের দক্ষিণ-পশ্চিমাঞ্চলে অবস্থিত।

সঠিক অনুচ্ছেদ শিরোনাম কোনটি?
titleA. কিছু প্রভাব
titleB. কারণ
titleC. প্রতিবন্ধক জেট
titleD. বায়বীয় শক্তিবিহীন আক্রমণ
উত্তর: titleC
কৃষ্ণণের জীবদ্দশায় কৃষ্ণণের ডায়েরি অপ্রকাশিত ছিল। ১৯৫৩ সালে প্রফেসর রামসেশানের সাথে কথোপকথনের সময় কৃষ্ণণ তার ডায়েরির কথা উল্লেখ করেছিলেন । ১৯৬১ সালে কৃষ্ণণের মৃত্যুর পর তার বড় ছেলে শ্রীনিবাসনের কাছ থেকে ডায়েরিটি নিয়ে যান কে আর রামনাথন। ১৯৭০ সালের পর থেকে রামন-ইফেক্ট আবিষ্কার সংক্রান্ত বিভিন্ন লেখায় এই ডায়েরির অংশবিশেষ প্রকাশিত হতে থাকে কৃষ্ণণের পরিবারের অনুমতি ছাড়াই। কৃষ্ণণের ডায়েরি প্রথম সম্পূর্ণ প্রকাশিত হয় ২০০০ সালে রয়েল সোসাইটির জার্নালে । ডায়েরিটি খুব একটা বড় নয়; ৫ ফেব্রুয়ারি ১৯২৮ থেকে ২৮ ফেব্রুয়ারি ১৯২৮ পর্যন্ত মাত্র কয়েকদিনের দিনলিপি পাওয়া যায় তাতে। রামন-এফেক্ট আবিষ্কারের দিনগুলোর প্রত্যক্ষ বিবরণ আছে এতে।

সঠিক অনুচ্ছেদ শিরোনাম কোনটি?
titleA. রয়েল সোসাইটির ফেলোশিপ
titleB. এলাহাবাদ বিশ্ববিদ্যালয়
titleC. ঢাকা বিশ্ববিদ্যালয়য়
titleD. কৃষ্ণণের ডায়েরি
উত্তর: titleD
উন্নত দেশগুলোর বিশ্ব মেধাসম্পদ সংস্থার ওয়ার্ল্ড ইনটেলেকচুয়াল প্রোপার্টি অর্গানাইজেশন (ডবিলউআইপ্রি) সাধারনত স্বল্পোন্নত দেশগুলোর (এলডিসি) জন্য ওষুধ শিল্পে মেধাস্বত্ব (পেটেন্ট) ছাড় দিয়ে থাকে। যার ফলে স্বল্পোন্নত দেশগুলো যে কোনো পেটেন্টপ্রাপ্ত ওষুধ জেনেরিক ফর্মে উৎপাদন করতে পারে। এছাড়া 'ট্রিপস চুক্তি' নামক আরো একটি চুক্তি রয়েছে, যেখানে কোন কোম্পানি নতুন কোন ওষুধ আবিষ্কার করে (পেটেন্ট করে) বাজারজাত করলে, সরকার তাকে ২০ বছরের জন্য একচেটিয়া ব্যবসা করতে দিতে বাধ্য থাকবে।

২০০১ সালের নভেম্বর মাসে কাতারের রাজধানী দোহায় বিশ্বস্বাস্থ্য সংস্থার মন্ত্রিপর্যায়ের এক সম্মেলনে ৪৯টি স্বল্পোন্নত দেশকে ২০১৬ সালের ১ জানুয়ারি পর্যন্ত মেধাস্বত্ব ছাড় দিয়ে যে কোনো ওষুধ উৎপাদন ও বাজারজাত করার অধিকার দেয়া হয়। পরে তার মেয়াদ ২০৩৩ সাল পর্যন্ত ১৭ বছর বাড়ানো হয়। এ ছাড়ের ফলে বাংলাদেশের ওষুধ শিল্পখাতের রফতানির দরজা অবারিত হয়।

সঠিক অনুচ্ছেদ শিরোনাম কোনটি?
titleA. চোরাচালান
titleB. মেধাস্বত্ব ছাড়
titleC. রপ্তানি প্রক্রিয়া
titleD. গবেষণা
উত্তর: titleB
২০১১ সালের আদমশুমারিতে এই অঞ্চলের জনসংখ্যা ছিল ৮,৬৩৪,৭৫০, যা এটিকে সর্বাধিক জনবহুল ইংরেজী অঞ্চল হিসাবে গড়ে তুলেছে। এই অঞ্চলের প্রধান শহরগুলির মধ্যে রয়েছে দক্ষিণ হ্যাম্পশায়ার (৮৫৫,০০০), ব্রাইটন /ওয়ারথিং/লিটলহ্যাম্পটন (৪৭৪,০০০) এবং রিডিং (৩,১৮,০০০)। [ লন্ডনের নিকটবর্তী জনবসতি বৃহত্তর লন্ডন শহরাঞ্চল হিসাবে পরিচিত।

লন্ডন ব্যতীত ব্রিটেনের বাইরেও দক্ষিণ-পূর্বের বাইরের জন্মের পরিমাণ শতকরা সর্বোচ্চ । ২০০৭ সালের অনুমান অনুসারে অঞ্চলটির জনসংখ্যার ৮৭.২% শ্বেতাঙ্গ ব্রিটিশ, ৪.৮% অন্যান্য শ্বেতাঙ্গ (১.০% আইরিশ সহ), ৩.৫% দক্ষিণ এশীয়, ১.৫% মিশ্র জাতি, ১.৬% কালো ব্রিটিশ, ০.৭% চীনা এবং ০.৭% অন্যান্য।
সঠিক অনুচ্ছেদ শিরোনাম কোনটি?
titleA. ঐতিহাসিক সীমানা
titleB. জনসংখ্যার উপাত্ত
titleC. প্রশাসন
titleD. বিকল্প সংজ্ঞা
উত্তর: titleB
ঊনবিংশ শতাব্দীতে জার্মান শখের পুরাতাত্ত্বিক হেইনরিক শিলিয়েম্যান কর্তৃক মাইসিনিয়ান সভ্যতার আবিষ্কার এবং বিংশ শতাব্দীতে ক্রিট দ্বীপে ব্রিটিশ পুরাতাত্ত্বিক স্যার আর্থার ইভানস কর্তৃক মিনোয়ান সভ্যতার আবিষ্কার হোমারের মহাকাব্য সংক্রান্ত বহু প্রশ্নের উত্তর দেওয়ার পাশাপাশি খুলে দেয় বহু দেবতা ও যোদ্ধাদের পৌরাণিক বিবরণীর পুরাতাত্ত্বিক প্রমাণের দরজাও। দুর্ভাগ্যজনকভাবে, মাইসিনিয়ান ও মিনোয়ান ক্ষেত্রগুলিতে প্রাপ্ত পুরাণ ও প্রথাসংক্রান্ত প্রমাণগুলি সম্পূর্ণত সৌধকেন্দ্রিক। কারণ এখানে ব্যবহৃত লাইনার বি হরফটি (গ্রিস ও ক্রিটে প্রাপ্ত গ্রিক ভাষার একটি প্রাচীন রূপ) মালপত্রের হিসাবরক্ষণের জন্য ব্যবহৃত হত। যদিও দেবদেবী ও যোদ্ধাদের নামও এখানে প্রকাশিত হয়েছে, তবে সে নিয়ে সন্দেহের অবকাশও রয়েছে। 

খ্রিস্টপূর্ব অষ্টম শতাব্দীর মৃৎপাত্র শিল্পে ব্যবহৃত জ্যামিতিক নকশাগুলিতে ট্রোজান চক্র তথা হেরাক্লেসের অভিযানের দৃশ্যাবলি চিত্রিত রয়েছে। দুটি কারণে পুরাণের এই দৃশ্য উপস্থাপনাগুলি গুরুত্বপূর্ণ; একদিকে যেমন গ্রিসের বহু পুরাণকথা সাহিত্যিক উপাদানগুলির অনেক আগেই পাত্রগুলিতে অঙ্কিত হয়েছিল (যেমন, হেরাক্লেসের দ্বাদশ কৃত্য, কেবলমাত্র সারবারাসের অভিযানগুলির কাহিনী আগে সাহিত্যে বর্ণিত হয়); তেমনি, অন্যদিকে এই দৃশ্য উপস্থাপনাগুলি অনেক সময়ই এমন কিছু পুরাণ বা পৌরাণিক দৃশ্য দর্শায় যা অধুনারক্ষিত কোনও সাহিত্যিক উপাদানে দেখা যায় না। কখনও কখনও দেখা যায়, কোনও পুরাণকথার প্রথম জ্যামিতিক শিল্প উপস্থাপনাটি পরবর্তী প্রাচীন যুগে রচিত প্রথম কাব্য-উপস্থাপনার কয়েক শতাব্দী আগে রচিত হয়েছে। প্রাচীন (৭৫০-৫০০ খ্রিস্টপূর্বাব্দ), ধ্রুপদী (৪৮০-৩২৩ খ্রিস্টপূর্বাব্দ) ও হেলেনীয় যুগে হোমারীয় ও অপরাপর বিভিন্ন পৌরাণিক দৃশ্যাবলি রক্ষাপ্রাপ্ত সাহিত্যিক প্রমাণসমূহের সংযোজনরূপে পাওয়া যায়।

সঠিক অনুচ্ছেদ শিরোনাম কোনটি?
titleA. সৃষ্টিকথা ও সৃষ্টিতত্ত্ব
titleB. দেবযুগ
titleC. অবিনশ্বর ও নশ্বরদের যুগ
titleD. পুরাতাত্ত্বিক উপাদান
উত্তর: titleD